**Hva** skjedde i Mars?: Mars har gitt oss mye forskjellig vær, fra kalde morgener til dager hvor det bare laver ned. Sola har også dukket frem enkelte dager 😊 I mars har vi brukt mye tid ute. Vi ser at barna fortsatt gleder seg til turdag og mange av barna «hæler» lenger utetid nå enn det de gjorde tidligere i vinter. Ute har det vært både bløtt og glatt, men det har vi ikke brydd oss så mye om. Det måkes og det hakkes, og vi lager hele byer (Snertingdal) i snøen.

**Månedens eventyr:**

* Ole Brumm

**Månedens bøker:**

* Ole Brumm

**Praktiske opplysninger:**

* HUSK å merke ALT! (regntøy, sko, klær, smokker, tepper, matbokser ++++)
* Barnehagen sine telefonnr.

94832297 (Knerten)

* Ta med drikkeflaskene hjem hver dag til vask/oppfylling
* Husk og ha på klær i barnehagen som tåler en barnehagedag.

Månedens bursdagsbarn:

Elias blir 3 år 22.04 Hurraaa!!

**Viktige datoer:**

* **1. april barnehagen er stengt (2. påskedag)**
* **8. april er det planleggingsdag**
* **16. april blir det foreldremøte 18-20.00**

Inne har vi hatt mye formingsaktiviteter nå mot slutten av mars, og laget påskepynt de har fått ta med seg hjem. Vi har også lest en god del bøker om Ole Brumm i samlingsstund. I tillegg til at vi 12. mars hadde Barnehagedagen med «stedet mitt» som tema. Vi snakket om hvor vi bor, og hang opp bilde av huset vårt i barnehagen. Det har vært en stor’ «snakkis» etter vi hang det opp. Rett før påske hadde vi også påskekino med Ole Brumm, der barna måtte kjøpe seg billetter og fikk utdelt snacks.

I språklek lytter vi fortsatt, men vi vil i løpet av april gå over til munnmotorikk. I hjertesamlinger snakker vi om følelser, hvordan vi ser ut når vi for eksempel er glade og viser det til hverandre. På den måten kan vi bli kjent med både egne og andres følelser.

I April vil vi fortsette med Ole Brumm! Det er et tema vi kan knytte opp mot både hjertesamlinger og alle fagområder i barnehagen. Det vil også bli mer tid ute ettersom snøen krymper og temperaturen stiger. Dere vil derfor få en god del bløte klær med hjem, det er ikke alltid vi har mulighet til å pakke det i poser til dere og vi ønsker derfor at dere tar en kikk der uteklærne henger og kjenner etter om klærne er bløte.

Vi vil ha fokus på selvstendighet og det å kunne kle av og på seg selv, samtidig hjelpe barna med å legge klærne sine på plass selv (i egen hylle 😊). Tiden frem mot «storbarn» går fort, og vi derfor vil bli færre voksne pr. barn. Når barna etter en lang kamp med både seg selv og oss endelig klarer å få på seg dressen selv, ser vi en enorm mestringsfølelse hos barna. Og vi vil derfor også be dere ta dere litt ekstra tid, de dagene dere har tid, til å la barna kle på seg selv. Turdagene på Kjenseth på fredager vil vi også fortsette med, og kanskje vi også endrer turmål i løpet av April.

Samtaler vil dere få med Heidi i slutten av april/begynnelsen i Mai, det vil bli lagt ut tider for disse på Kidplan.😊

**I slutten av april fram til sommeren kommer vi til og ha mer fokus på overgangsarbeid med små meis. Vi skal følge ulike grupper. Vi deler gruppa og ser an hvem som kommer de enkelte dagene og tilpasser gruppene der etter.**

|  |
| --- |
| **Rammeplan: I barnehagen skal alle barna kunne erfare å være betydningsfulle for fellesskapet og å være i positivt samspill med barn og voksne** |

**Fagområder:**

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon, språk og tekst**: Barna skal få lek, improvisere og eksperimentere med rim, rytme, lyder og ord. | **Kropp, bevegelse, mat og helse:**  Vi skal bidra til at barna utvikler et bevisst forhold til retten til å bestemme over egen kropp og respekt for andres grenser | **Kunst, kultur og kreativitet:**  Barna skal få bruke ulike teknikker, materialer, verktøy og teknologi til å uttrykke seg estetisk | **Natur, miljø og teknologi:**  Vi skal legge til rette for mangfoldige naturopplevelser | **Antall, rom og form:** Vi skal bruke bøker, spill, musikk, digitale verktøy, naturmaterialer, leker og utstyr for å inspirere barna til matematisk tenkning | **Etikk, religion og filosofi:**  Vi skal bidra til å utvikle barnas toleranse, interesse og respekt for hverandre | **Nærmiljø og samfunn:** Barna skal oppmuntres til å medvirke i egen hverdag |